Anakena is ’n wit sandstrand in die Rapa Nui Nasionale Park op Paaseiland (Rapa Nui), ’n Chileense eiland in die Stille Oseaan. Dit is een van net twee sanderige strande in ’n anders rotsagtige kuslyn. Anakena het twee steenplatforms: Ahu-Ature bevat een moai en Ahu Nao-Nao sewe. Volgens die eiland se oorlewering was Anakena die plek waar Hotu Matu'a, ’n Polinesiese hoofman, met twee kano's geland het om die eerste nedersetting op die eiland te stig. Anakena was ook deel van die voëlmankultus omdat ’n nuwe voëlman van die westerse clans sy feesviering by Anakena sou eindig. Argeoloë het tekens van menslike bewoning by Anakena ontdek wat van tot 1200 n.C. kon dateer. Verskeie argeologiese opgrawings is by Anakena gedoen, onder meer deur Katherine Routledge in 1914 en William Mulloy en Thor Heyerdahl in die 1950's, en albei sy ahus is gerestoureer. "argiefkopie". Geargiveer vanaf die oorspronklike op 14 Mei 2015. Besoek op 14 Julie 2016. Rapa Nui by IMDb PBS Nova: Anakena Koördinate: 27°04′26″S 109°19′22″W﻿ / ﻿27.07389°S 109.32278°W﻿ / -27.07389; -109.32278